lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv lv en lv lv lv lv lv lv lv lv en lv lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | SIA “Eco Baltia vide” veido ciešāku sadarbību ar Rīgas apkaimēm atkritumu apsaimniekošanā
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Sniega tīrīšana un izvešana
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Papīra, plastmasas, metāla šķirošana
Bateriju un elektrotehnikas šķirošana
Būvgružu un lielgabarītu atkritumu šķirošana
Publisko šķirošanas punktu karte
SIA “Eco Baltia vide” veido ciešāku sadarbību ar Rīgas apkaimēm atkritumu apsaimniekošanā
Lai veicinātu ciešāku sadarbību ar Rīgas apkaimēm atkritumu apsaimniekošanas sistēmas attīstībā galvaspilsētā, SIA “Eco Baltia vide” šā gada 12.augustā tikās ar Rīgas Ziemeļu rajona un Vidzemes priekšpilsētas apkaimju biedrību pārstāvjiem. Tikšanās laikā uzņēmuma vadība klātesošos iepazīstināja ar jau paveikto, ieskicēja nākotnes ieceres, informēja par iespējām iedzīvotājiem aktīvāk un kvalitatīvāk iesaistīties atkritumu šķirošanā, kā arī sniedza atbildes uz jautājumiem.
Rīgas apkaimju iedzīvotājus tikšanās laikā pārstāvēja biedrība Brasa un biedrība Berģinieki, Teikas apkaimes biedrība, Trīsciema biedrība, Čiekurkalna, Mežaparka, Sarkandaugavas attīstības biedrības, kā arī Mangaļsalas iedzīvotāju biedrība.
SIA “Eco Baltia vide” valdes priekšsēdētājs Jānis Aizbalts: “Atkritumu apsaimniekošanas kārtību  un spēles noteikumus nosaka Rīgas domes saistošie noteikumi un iepirkumā noteiktās prasības, ko mēs arī rūpīgi ievērojam. Vienlaikus mums ir svarīgi, lai iedzīvotāji, kas saņem mūsu pakalpojumus, var iesaistīties un sniegt savu ieguldījumu kopējās sistēmas pilnveidē. Arī no viņu aktivitātes un izvēlēm būs atkarīgs tas, cik sakopta un zaļa būs Rīga.  Kopš 20.maija Rīgas Ziemeļu rajonā un Vidzemes priekšpilsētā  šķiroto konteineru bezmaksas apkalpošanu nodrošinām jau vairāk nekā 1020 adresēs. Aktīvi strādājam pie tā, lai šo infrastruktūru paplašinātu un iespējami vairāk atkritumi nonāktu pārstrādē, nevis poligonā.. Tāpēc mums svarīgi, lai iedzīvotāji šīs iespējas aktīvi un kvalitatīvi izmantotu.”
SIA “Eco Baltia vide” Ziemeļu rajonā un Vidzemes priekšpilsētā nodrošina bez maksas šķiroto atkritumu konteinerus un to apkalpošanu gan publiski pieejamās vietās, gan daudzdzīvokļu namiem un uzņēmumiem, gan arī privātmājām vai to kopienām. Kopumā šķirošanas konteineri stikla iepakojumam un “vieglā” iepakojuma jeb plastmasas, papīra un metāla iepakojuma tiek nodrošināti jau 1020 adresēs, kā arī vairāk nekā 55 adresēs vēl papildus izvietoti stikla šķirošanas konteineri. Tāpat pēc individuāla pieteikuma un par zemāku maksu – 12,57 eiro ar PVN/m3 – iedzīvotājiem tiek nodrošināta bioloģisko atkritumu šķirošana. Šo iespēju izmanto jau vairāk nekā 60 SIA “Eco Baltia vide” Rīgas klienti. Tāpat bez maksas tiek nodrošināta elektroiekārtu izvešana. Nākotnē paredzēts, ka Rīgas dome Ziemeļu rajonā un Vidzemes priekšpilsētā izveidos arī trīs atkritumu šķirošanas laukumus, bet tikmēr iedzīvotāji aicināti izmantot jau esošo SIA “Eco Baltia vide” atkritumu šķirošanas laukumu Getliņu ielā 5, Rumbulā.
Tāpat Ziemeļu rajonā un Vidzemes priekšpilsētā jau šobrīd pieejami pieci tekstila izstrādājumu šķirošanas konteineri, kuru skaits rudens sākumā tiks papildināts.
Tikšanās laikā iedzīvotāju pārstāvji aktīvi interesējās arī par maršrutu un grafiku izveides procesu un kāpēc atšķiras šķiroto un sadzīves atkritumu izvešanas dienas. SIA “Eco Baltia vide” skaidroja, ka sadzīves un šķiroto atkritumu apsaimniekošana tiek organizēta dažādos maršrutos, ko automātiski izveido sistēma, ņemot vērā dažādus kritērijus. Veidojot maršrutus, lai tiek būtu maksimāli efektīvāki un pārdomātāki, tiek ņemta vērā virkne faktoru, piemēram, attālums līdz poligonam, prognozējamais atkritumu apjoms, satiksmes intensitāte, izvešanas regularitāte, pakalpojuma sniegšanas laika ierobežojumi u.c..
Tāpat sarunas laikā tika pārrunāta situācija saistībā ar atkritumu apsaimniekošanas pakalpojumu maksu un kādos gadījumos par papildu pakalpojumiem var tikt piemērota maksa. Visbiežāk iedzīvotāji interesējas, kāpēc tiek piemērota maksa par gadījumiem, ja konteiners grafikā norādītajā dienā nav izstumts, tam nav varēts piekļūt un to nav varēts iztukšot. Jāuzsver, ka gadījumos, ja pakalpojums iepriekš nav atcelts vai konteineram priekšā bijuši šķēršļi, bet specializētais transports ir ieradies adresē grafikā noteiktajā dienā, tad tiek piemērota maksa par pakalpojumu, jo arī šādā gadījumā uzņēmumam veidojas izmaksas. Savukārt, ja klients nevar nodrošināt brīvu piekļuvi konteineriem ārpus slēgtām teritorijām, tad tiek piemērota vienreizēja ikmēneša maksa par šo papildu pakalpojumu, jo saistošie noteikumi nosaka, ka atkritumu radītāja pienākums ir nodrošināt brīvu piekļuvi konteineriem. Pārejas periodā, līdz pat jūnija sākumam, par šiem gadījumiem un papildu pakalpojumiem SIA “Eco Baltia vide” klientiem maksu nepiemēroja.
SIA “Eco Baltia vide” turpinās aktīvu sadarbību ar Rīgas Ziemeļu rajona un Vidzemes priekšpilsētas apkaimēm jautājumos par atkritumu apsaimniekošanu un šķirošanas infrastruktūras attīstību, kā arī attīstības projektu realizēšanu. Šogad tiks sākta suņu pastaigu laukuma Eksporta ielā rekonstrukcija, kā labiekārtošanai tiks izmantotas otrreizējās izejvielas. Mērķis vismaz vienu šāda veida vides projektu sadarbībā ar apkaimēm realizēt katru gadu. Tāpat iedzīvotājiem ir iespēja vairāk iesaistīties atkritumu apsaimniekošanas procesā, izmantojot klientiem paredzēto mobilo lietotni “Eco Baltia”, kurā var uzzināt aktuālos atkritumu izvešanas grafikus, noskaidrot tuvākos atkritumu šķirošanas punktus, pieteikt pakalpojumus u.c. Lietotne pagaidām pieejama Android operētājsistēmas lietotājiem, taču jau septembrī plānota versija arī iOS lietotājiem.
SIA “Eco Baltia vide” ir viens no Baltijā lielākā vides apsaimniekošanas un pārstrādes uzņēmuma SIA “Eco Baltia grupa” vides apsaimniekošanas uzņēmumiem. Tas šobrīd pakalpojumus sniedz Rīgā, Babītes, Mārupes, Salaspils, Tērvetes, Vecumnieku un Auces novados. Uzņēmums nodrošina saviem klientiem sadzīves nešķiroto, kā arī šķiroto atkritumu izvešanu un apsaimniekošanu, kā arī piedāvā dažādus cita veida vides pakalpojumus.
Septembrī mārupieši nodevuši 6,2 tonnas videi kaitīgo un 13 tonnas lielgabarīta atkritumu
Mārupes pilsētā un pagastā noslēgusies kārtējā vides apsaimniekošanas uzņēmuma SIA “Eco Baltia vide” rīkotā elektronikas, lielgabarīta un citu videi kaitīgo atkritumu savākšana. Septembrī mārupieši otrreizējai pārstrādei nodeva vairāk nekā 3,2 tonnas nolietotās elektrotehnikas, 3 tonnas […]
SIA “Eco Baltia vide” aicina Babītes un Salas pagastu iedzīvotājus nodot elektrotehnikas, lielgabarīta un videi bīstamo atkritumus
Vides apsaimniekošanas uzņēmums SIA “Eco Baltia vide” aicina Babītes un Salas pagastu iedzīvotājus piedalīties nolietoto elektroiekārtu, lielgabarīta un mājsaimniecībā radušos videi bīstamo atkritumu bezmaksas nodošanas akcijā, kas norisināsies 20. un 21. oktobrī. Iedzīvotāji tiek aicināti […]
“Eco Baltia vide” visā Latvijā nodrošina lauksaimniecības iepakojuma savākšanu
Rudens ir periods, kad daudzās lauksaimniecībās noslēdzas sezonālie lauku darbi, pēc kuriem itin bieži uzkrājies dažāda veida iepakojums – plēve, lielmaisi jeb Big Bag, plastikāta kanniņas u.c. Lai palīdzētu saimniekiem ērtāk atbrīvoties no minētā iepakojuma, […]
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.